CELEX: 32016R1085
Language: bg
Date: 2016-07-05 00:00:00
Title: Регламент за изпълнение (ЕС) 2016/1085 на Комисията от 5 юли 2016 година за одобряване на Bacillus amyloliquefaciens щам ISB06 като съществуващо активно вещество за употреба в биоциди от продуктов тип 3 (Текст от значение за ЕИП)

6.7.2016   
            
            
               BG
            
            
               Официален вестник на Европейския съюз
            
            
               L 180/12
            
         РЕГЛАМЕНТ ЗА ИЗПЪЛНЕНИЕ (ЕС) 2016/1085 НА КОМИСИЯТА
   от 5 юли 2016 година
   за одобряване на Bacillus amyloliquefaciens щам ISB06 като съществуващо активно вещество за употреба в биоциди от продуктов тип 3
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 89, параграф 1, трета алинея от него,
   като има предвид, че:
   
               (1)
            
            
               С Делегиран регламент (ЕС) № 1062/2014 на Комисията (2) е установен списък на съществуващите активни вещества, които да бъдат оценени с оглед на евентуалното им одобряване за употреба в биоциди. Този списък включва Bacillus subtilis.
            
         
               (2)
            
            
               В резултат на оценката на първоначално нотифицираното активно вещество стана ясно, че в действителност то принадлежи към вида Bacillus amyloliquefaciens щам ISB06. Оценката не даде основания за формулиране на заключения относно никое друго вещество, което съответства на определението за Bacillus subtilis от горепосочения списък на активни вещества от Делегиран регламент (ЕС) № 1062/2014. Следователно в обхвата на настоящото одобрение следва да попада само Bacillus amyloliquefaciens щам ISB06.
            
         
               (3)
            
            
               
                  Bacillus amyloliquefaciens щам ISB06 бе оценен за употреба в продукти от продуктов тип 3 — ветеринарна хигиена, както са описани в приложение V към Регламент (ЕС) № 528/2012.
            
         
               (4)
            
            
               За оценяващ компетентен орган бе определена Германия и на 22 септември 2014 г. тя представи своя доклад за оценка заедно с препоръките си.
            
         
               (5)
            
            
               В съответствие с член 7, параграф 2 от Делегиран регламент (ЕС) № 1062/2014 на 10 декември 2015 г. Комитетът по биоцидите изготви становището на Европейската агенция по химикали, като взе предвид заключенията на оценяващия компетентен орган.
            
         
               (6)
            
            
               Съгласно това становище може да се очаква, че биоцидите от продуктов тип 3, съдържащи Bacillus amyloliquefaciens щам ISB06, отговарят на изискванията на член 19, параграф 1, буква б) от Регламент (ЕС) № 528/2012, при условие че са спазени определени спецификации и условия, свързани с тяхната употреба.
            
         
               (7)
            
            
               Поради това е целесъобразно Bacillus amyloliquefaciens щам ISB06 да бъде одобрен за употреба в биоциди от продуктов тип 3 при спазване на определени спецификации и условия.
            
         
               (8)
            
            
               Преди одобряването на дадено активно вещество следва да се осигури разумен срок, за да се даде възможност на заинтересованите страни да предприемат мерките за подготовка, необходими за спазването на новите изисквания.
            
         
               (9)
            
            
               Мерките, предвидени в настоящия регламент, са в съответствие със становището на Постоянния комитет по биоцидите,
            
         ПРИЕ НАСТОЯЩИЯ РЕГЛАМЕНТ:
   Член 1
   
      Bacillus amyloliquefaciens щам ISB06 се одобрява като активно вещество за употреба в биоциди от продуктов тип 3 при спазване на условията, посочени в приложението.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 5 юли 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 167, 27.6.2012 г., стр. 1.
   
      (2)  Делегиран регламент (ЕС) № 1062/2014 на Комисията от 4 август 2014 г. относно работната програма за системно проучване на всички съществуващи активни вещества, съдържащи се в биоциди, посочени в Регламент (ЕС) № 528/2012 на Европейския парламент и на Съвета (ОВ L 294, 10.10.2014 г., стр. 1).
   
      ПРИЛОЖЕНИЕ
      
                  Общоприето наименование
               
               
                  Наименование по IUPAC
                  Идентификационни номера
               
               
                  Минимална степен на чистота на активното вещество (1)
                  
               
               
                  Дата на одобрението
               
               
                  Дата на изтичане на одобрението
               
               
                  Продуктов тип
               
               
                  Специални условия
               
            
                  
                     Bacillus amyloliquefaciens щам ISB06
               
               
                  Не се прилага
               
               
                  Без онечиствания от значение
               
               
                  1 януари 2018 г.
               
               
                  31 декември 2027 г.
               
               
                  3
               
               
                  Разрешенията за биоциди се издават при изпълнение на следните условия:
                  
                              1)
                           
                           
                              При оценката на продукта трябва да се обръща особено внимание на експозициите, рисковете и ефикасността, които са свързани с всякаква употреба, обхваната от заявление за издаване на разрешение, но не са разгледани в оценката (на равнището на Съюза) на риска от употребата на активното вещество.
                           
                        
                              2)
                           
                           
                              Предвид установените рискове за оценените видове употреба, в оценката на продукта трябва да се обръща особено внимание на професионалните потребители.
                           
                        
            
         (1)  Посочената в тази графа чистота е минималната степен на чистота на активното вещество, използвано за оценката, извършена в съответствие с член 89, параграф 1 от Регламент (ЕС) № 528/2012. Активното вещество в пуснатия на пазара продукт може да бъде със същата или различна чистота, ако е доказана техническата му равностойност с оцененото активно вещество.